विशेषीकृत स्टील के लिए आर्सेलरमित्तल संग सेल का संयुक्त उद्यम 30 साल तक इस अनुबंध से बाहर न निकलने के उपबंध के चलते अटका हुआ है और इसी उपबंध के चलते सेल इसमें आगे बढऩे को अनिच्छुक नजर आ रही है। संयुक्त उद्यम पर तीन साल के बात हो रही है, लेकिन दोनों स्टील दिग्गज अभी तक औपचारिक समझौता नहीं कर पाए हैं। एक वरिष्ठ अधिकारी ने कहा, ऐसे संयुक्त उद्यम में वक्त लगता है क्योंंकि इससे कई वाणिज्यिक मसले जुड़े होते हैं। चूंकि संयुक्त उद्यम लंबी अवधि का होगा, लिहाजा आपको काफी सावधान रहना होगा मसलन अभी की कौन सी चुनौतियां हैं और संयुक्त उद्यम की पूरी अवधि के दौरान बाजार कैसा रहेगा ताकि यह लाभकारी हो।